《和福清鹿鸣宴诗》
宋代·林希逸

雪花飞舞上貂裘，此去朱衣定点头。字奏三千高射策，璪垂十二拜凝旒。

乡邦正说龙年好，吾辈相期鹏路脩。日下五云知有兆，瑞光先向玉融浮。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。